
Naslov: APT bo Levitana predstavil v Kostanjevici
Napoved za voditelja:

Potem ko se je novomeški Anton Podbevšek teater lotil uprizoritev primerov Srečka Kosovela in Edvarda Kocbeka, je letos postavil v ospredje Vitomila Zupana in njegov zaporniški roman Levitan. Ta pripoveduje o političnem zaporniku Jakobu Levitanu in velja za eno prvih slovenskih del, ki obravnavajo zaporniško tematiko. Premiera bo 31. maja v prostorih Galerije Božidar Jakac v Kostanjevici na Krki.  
Iz Kostanjevice na Krki Novinar GORAN ROVAN

Snemalec in montažer MILOŠ ŠANTEK

Režiser Matjaž Berger se je primera Vitomila Zupana in njegovega zaporniškega romana Levitan lotil na svoj način. 
MATJAŽ BERGER

REŽISER IN DIREKTOR APT NOVO MESTO

»Gre za res iznajt vse možne točke preživetja v sedemletnem zaporu. Po drugi strani gre za najboljše možne opise kazenskega sistema, odnosa oblasti do seksualnosti, njegove seksualnosti, ki bi jo lahko že preko njegovega imena, ali pa preko Levitana, Leviatana že preko francoske besede levi, levit povezal v to, da je pač falus edini organ, ki ga lahko dvigneš s svojo mislijo.«
Levitan je izrazito erotičen, kar veje tudi iz same skoraj dvourne predstave. Kot vsa Zupanova dela pa je tudi zelo avtobiografski.
MATJAŽ BERGER

REŽISER IN DIREKTOR APT NOVO MESTO

»Kako se je sam subjektiviziral, kako je postal Vitomil Zupan. Ker na določenih mestih celo trdi, da mu je ta zapor pravzaprav primaknil njegovo samorefleksijo, kaj je bil on pred zaporom in kaj bo z njim potem. Gre za zelo kompleksen, tudi z igralci, za literaturo, ki ima neke disperzne zgodbe, ki mu devajo ogromen užitek opisovanja, navajanja detajlov, flešbekov.«
Tako kot Marcel Štefančič tudi Matjaž Berger meni, da je Vitomil Zupan zadnji slovenski legionar, katerega pogledi so aktualni še danes.
